OpenLLM-France/wikimedia huggingface dataset:
# Aethelred II

Aethelred o Æthelred II va ser rei de Northúmbria en un període imprecís que podria anar del 854 al 862, amb una interrupció l'any 858, la primera vegada que va arribar al poder va ser en substitució del seu pare Eanred.
Hi ha poca informació sobre el seu regnat. Sembla que va ser expulsat a favor de Raedwulf, el regnat del qual està confirmat per les monedes trobades. Aquest, però, va tenir un breu regnat, ja que va morir en batalla contra els vikings i llavors Aethelred va recuperar el tron. Aethelred va morir assassinat uns anys després, però no es coneixen els detalls d'aquest fet.
La datació del seu regnat és força problemàtic. Segons la bibliografia antiga, va ser destituït l'any 844 i assassinat el 849, però la recent interpretació de la cronologia dels reis northumbris del segle ix, basada en les proves numismàtiques, situen l'inici del seu regnat al voltant de l'any 854, la seva expulsió vers l'any 858, i el seu assassinat cap al 862.
Les noves monedes (styca) que es van encunyar durant el regnat del seu pare, estaven fetes d'un aliatge amb baix contingut de plata i molt de zinc, es van continuar fent durant el seu regnat. Se n'han trobat grans quantitats, algunes de les quals porten el nom d'un encunyador anomenat Eardwulf, que en antics treballs sobre numismàtica es va confondre amb l'avi d'aquest rei, Eardwul.
Æthelred II va ser succeït per Osberht.

## Referències

* ↑ Rollason, Gore i Jensen, 1998, p. 56.
* ↑ Kirby, 1992, p. 198.
* ↑ Fulk, 2015, p. 259.
* ↑ Challis, 1992, p. 15.

## Bibliografia

* Challis, C E. A New History of the Royal Mint. Cambridge University Press, 1992.
* Higham, Nick J. The Kingdom of Northumbria AD 350–1100. Sutton, 1993. ISBN 0-86299-730-5.
* Fulk, R D. A History of Old English Meter. University of Pennsylvania Press, 2015.
* Kirby, D.P.. The Earliest English Kings. Londres: Routledge, 1992. ISBN 0-415-09086-5.
* Rollason, David. Northumbria, 500-1100: Creation and Destruction of a Kingdom. Cambridge University Press, 2003.
* Rollason, D; Gore, D; Jensen, G. Sources for York history to AD 1100. York Archaeological Trust, 1998.
# Crepitant

* Crepitant
* Sons auscultats als pulmons d'una persona amb pneumònia mitjançant un estetoscopi.
En medicina humana i veterinària, el crepitant és un so anormal, fi i amb bombolleig, que es troba quan s'ausculten els sorolls pulmonars a través del tòrax i acostuma a ser provocat a l'aparició de secrecions dins de la llum dels bronquíols o alvèols. En general, és un so que s'escolta durant la inspiració i que no es modifica quan la persona tus, a causa que a nivell dels alvèols pulmonars no hi ha cilis que ajudin a mobilitzar les secrecions.

## Etiologia

Les causes més freqüents de crepitants són la broncopneumònia i la pneumònia. La insuficiència cardíaca esquerra, és a dir, una fallada sobtada del costat esquerre del cor, provoca l'acumulació de líquid en els alvèols, denominat edema agut de pulmó, que característicament produeix crepitants. Els crepitants són un dels signes considerats clàssics del tromboembolisme pulmonar. Els crepitants en aquestes malalties es localitzen de manera generalitzada i bilateral en els pulmons.
Altres trastorns que causen crepitants són l'abscés pulmonar i les cavitats tuberculoses, que en general, són crepitants que es localitzen en el lloc de les lesions que els produeixen.

## Vegeu també

* Ranera
* Sibilància

## Referències

* 1 2 3 Borobia Fernández, César; Ana de la Puebla Pinilla, Jesús R. Mercader Uguina y Jesús R. Mercader Uguina. Valoración médica y jurídica de la incapacidad laboral (en español). 10ª. La Ley, 2007, p. 1026. ISBN 8481745499.
* ↑ Calvo Romero JM, Pérez Miranda M, Bureo Dacal P. Tromboembolismo pulmonar en el anciano.
# Llista de topònims de Santa Maria la Mar

Llista de topònims (noms propis de lloc) de Santa Maria la Mar (Rosselló).
Informació actualitzada per un bot. Els canvis manuals es perdran quan s'actualitzi!

## església

| imatge | Nom | Ubicat a | instància de | Detalls | coordenades | Protecció | Commons (més fotos) | Dades a WD |
| | Sant Andreu de Bigaranes | Santa Maria la Mar | església | Estat: enderrocat o destruït | 42° 44′ 05″ N, 3° 00′ 48″ E﻿ / ﻿42.734797°N,3.013398°E﻿ / 42.734797; 3.013398 | | Église Saint-André de Bigaranes | |
| | Santa Maria de Pabirans | Santa Maria la Mar | església Ús: església | Estil: arquitectura romànica Anomenat per: Assumpció de Maria Dedicat a: Assumpció de Maria | 42° 43′ 38″ N, 3° 01′ 00″ E﻿ / ﻿42.727176111111°N,3.0167338888889°E﻿ / 42.727176111111; 3.0167338888889 5 msnm | monument històric catalogat monument històric inventariat | Sainte-Marie Church of Sainte-Marie-la-Mer | |

## Misc

| Nom | Ubicat a | instància de | Detalls | coordenades | Commons (més fotos) |
| Castell de Santa Maria la Mar | Santa Maria la Mar | castell | | 42° 43′ 40″ N, 3° 00′ 59″ E﻿ / ﻿42.727728055556°N,3.0164611111111°E﻿ / 42.727728055556; 3.0164611111111 | |
| L'Eixau Vell | Santa Maria la Mar | canal | Llarg: 2.7km | 42° 43′ 23″ N, 3° 02′ 24″ E﻿ / ﻿42.7231944444°N,3.04008333333°E﻿ / 42.7231944444; 3.04008333333 | |
| Tet | Pirineus Orientals | riu | Desemboca: mar Mediterrània Llarg: 115.8km Conca: 1369km² | 42° 42′ 48″ N, 3° 02′ 23″ E﻿ / ﻿42.713333333333°N,3.0397222222222°E﻿ / 42.713333333333; 3.0397222222222 | Têt |
| casa de la vila de Santa Maria la Mar | Santa Maria la Mar | instal·lació Ús: seu del govern local | | 42° 43′ 39″ N, 3° 01′ 00″ E﻿ / ﻿42.7275650264457°N,3.01655782285173°E﻿ / 42.7275650264457; 3.01655782285173 fr:PL MAIRIE, 66470 SAINTE-MARIE-LA-MER | Town hall of Sainte-Marie-la-Mer |
| port esportiu de Santa Maria la Mar | Santa Maria la Mar | instal·lació esportiva port esportiu | | 42° 43′ 23″ N, 3° 02′ 19″ E﻿ / ﻿42.72303°N,3.03856°E﻿ / 42.72303; 3.03856 fr:AVENUE DES DAUPHINS LE PORT 66470 Sainte-Marie | |
| rec del Molí de Vilallonga | Vilallonga de la Salanca Santa Maria la Mar | curs d'aigua rierol | Llarg: 9.8km | 42° 45′ 00″ N, 3° 02′ 00″ E﻿ / ﻿42.75°N,3.0333333333333°E﻿ / 42.75; 3.0333333333333 | |
# Romanço del fill de vídua

Romanço del fill de vídua és una cançó que forma part del primer disc dels Tres Tambors (1966), amb un text de Pere Quart i música original de la cançó Tumbstone Blues de Bob Dylan. Posteriorment, també ha estat interpretada per Miquel Cors al disc Bestiari (1972) de La Trinca, i per Jordi Batiste al disc Els Miralls de Dylan (1998). Més tard, el grup empordanès Minibús Intergalàctic també en va fer una versió el 2024 al disc Meditacions des dels miratges mercúrics.

## Lletra original

| « | Tinc nevera, toca-discos i una tele amb dos canals, una aranya gran de llàgrimes i sillons funcionals. Els sis-cents vaig canviar-lo per un nou mil quatre-cents; i a l'estiu vaig a fer bronze a Lloret. He comprat un pis a Mandri amb terrassa i gradulux: la mamà té cinc parades al Ninot de llegums cuits. Com que cobro quare pagues del mateix import del sou, he llogat dues tribunes al Camp Nou. Però sóc catalanista i a casa, amb la mamà, quan no hi ha visita, parlo sempre en català. Em vesteixo sempre al Gales perquè gasta molt bon tall, i ara em faig, per al Liceu, un smoking de tergal. Els dissabtes compro l'¡Hola! per estar ficat a dins del que passa amb les princeses, i maniquins. A l'hivern anem a veure striptease a Perpinyà, i els diumenges vaig a missa vespertina amb la mamà. Tinc els discos d'en Guardiola de la Lita i d'en Dodó; en Raimon va bé, però el trobo poc senyor. Però sóc catalanista i a casa, amb la mamà, quan no hi ha visita, parlo sempre en català. En pintura no m'hi fico, però opino que en Dalí és un geni, i pinta uns quadres que s'entén què volen dir. Del teatre, deu-me en Paso, i del cine, no en parlem; em fa més el pes la Sara que en Bardem. Ballo el twist quan es presenta i temps fa que aprenc l'anglès, perquè avui amb el turisme, si no el saps fas el pagès. Ara surto amb una nena que no em mira pas gens prim i, de fet, només em costa gin-fizz. Però sóc catalanista i a casa, amb la mamà, quan no hi ha visita, parlo sempre en català. | » |

## Referències

* ↑ «Romanço del Fill de Vídua / Cançó del Noi dels Cabells Llargs / Matí / S’ha Parat un Rellotge» (en castellà). LaFonoteca. [Consulta: 25 abril 2022].
# Godzilla (pel·lícula de 2014)

Godzilla és una pel·lícula estatunidencojaponesa del 2014 de monstres dirigida per Gareth Edwards. La pel·lícula pretén reiniciar des de zero la franquícia fílmica de Godzilla en narrar els orígens del popular monstre dins dels temps actuals, fidel a l'estil de pel·lícules elaborades per Tōhō. S'ha doblat i subtitulat al català.
La pel·lícula és una coproducció entre Legendary Pictures i Warner Bros., aquesta última s'encarregà de distribuir-la a escala mundial, amb l'excepció del Japó, on va ser distribuïda per Tōhō. Està gravada als Estats Units i al Canadà, és la segona pel·lícula de Godzilla completament elaborada per un estudi estatunidenc des de la versió del 1998 de Roland Emmerich.

## Argument

El físic nuclear Joseph Brody busca una explicació a tot de misteriosos esdeveniments que tenen lloc al Japó quinze anys després d'un incident que afectà la regió de Tòquio. Tot rebutjant la versió oficial que evoca un terratrèmol, el científic torna al lloc dels fets acompanyat del seu fill Ford, soldat de l'exèrcit. Descobreixen que els incidents no estan lligats a una catàstrofe natural, sinó a monstres sorgits d'assajos nuclears al Pacífic l'endemà de la Segona Guerra Mundial. Aquestes criatures són creades per una organització anomenada Monarch, però amenacen aviat la seguretat de l'arxipèlag de Hawaii a la costa oest dels Estats Units. Alhora, la companya d'en Ford, infermera i jove mare, ha de bregar amb els pacients en un hospital de San Francisco.

## Repartiment

* Aaron Taylor-Johnson: el tinent Ford Brody
* Ken Watanabe: el doctor Ishiro Serizawa
* Elizabeth Olsen: Elle Brody
* Bryan Cranston: Joseph "Joe" Brody
* Juliette Binoche: Sandra Brody
* David Strathairn: l'Almirall William Stenz
* Sally Hawkins: la doctora Vivienne Graham
* Richard T. Jones: el capità Russell Hampton
* Victor Rasuk: el sergent Tre Morales
* CJ Adams: Ford Brody, de jove
* Carson Bold: Sam Brody
* Patrick Sabongui: el tinent -comandant Marcus Waltz
* Al Sapienza: Huddleston
* Brian Markinson: Whelan
* Hiro Kanagawa: Hayato
* Ty Olsson: Jainway

## Rebuda

* "Gareth Edwards recicla la pel·lícula per al seu ús i gust privat, proposant un superespectacle d'autor, (...) per portar la gramàtica del kaiju-eiga a un inèdit territori de poesia malenconiosa. (...) Puntuació: ★★★★ (sobre 4)"
* "Aquest nou 'Godzilla' és intel·ligent, conscient de si mateix, cridaner i és qüestionable si necessita una doble injecció d'enginy descarat

## Referències

* ↑ «Godzilla». Goita què fan, ara!. [Consulta: 1r juny 2023].
* ↑ «Godzilla». The New York Times.
* ↑ «MUTO Monarch Surveillance Archives». Arxivat de l'original el 2014-05-02. [Consulta: 24 novembre 2017].
* ↑ «MUTO Monarch Surveillance Archives». Arxivat de l'original el 2014-05-02. [Consulta: 24 novembre 2017].
* ↑ Costa, Jordi. «Godzilla». Fotogramas.
* ↑ McCarthy, Todd. «[ http://www.hollywoodreporter.com/review/godzilla-film-review-702528 Godzilla]». The Hollywood Reporter.
# Moked

Moked (hebreu: מוקד, Focus) fou un partit polític d'Israel d'esquerra sorgit d'una escissió del Partit Comunista Israelià (Maki) quan Shmuel Mikunis, l'únic diputat que tenia, es va unir al Moviment Blau-Roig. Es presentà a les eleccions legislatives d'Israel de 1973 però només va obtenir l'1,4% dels vots i un escó per al seu cap, Meir Pa'il. Durant la sessió va canviar el seu nom pel de Moked-Per la Pau i el Canvi Socialista.
Abans de les eleccions legislatives d'Israel de 1977 es va unir al Meri, la Facció Socialista Independent i a alguns Panteres Negres per a formar el Camp d'Esquerra d'Israel, que va obtenir dos escons.

## Enllaços externs

* Història del partit al web de la Kenésset (anglès)
# António Morgado

António Morgado (Caldas da Rainha, 28 de gener de 2004) és un ciclista portuguès de carretera que actualment corre per a l'equip UAE Team Emirates XRG en categoria UCI World Tour.
Ha guanyat dues medalles d'argent als Campionats del món de ciclisme, una júnior i una altra sub-23. També és Campió portuguès de contrarellotge (2024), com també de ruta i contrarellotge en categories inferiors.

## Palmarès en ruta
###### Palmarès categoria júnior

* 2021
** Campió de Portugal en contrarrellotge júnior
** 1r a la Volta a Besaya i vencedor de dues etapes
** 1r a la Gipuzkoa Klasika
** 1r a la Volta a Portugal júnior i vencedor de dues etapes
** 1r a la Ruta do Albariño i vencedor d'una etapa
** 1r a la Volta ao Concelho de Loulé i vencedor d'una etapa
** Vencedor de dues etapes a la Bizkaiko Itzulia
* 2022
** Campió de Portugal en ruta júnior
** Campió de Portugal en contrarrellotge júnior
** 1r a la Volta ao Concelho de Loulé i vencedor d'una etapa
** 1r a la Ruta do Albariño i vencedor d'una etapa
** 1r a la Gran Premi de Minho i vencedor d'una etapa
** 1r a la Volta a Besaya i vencedor de dues etapes
** 1r a la Volta a Valladolid i vencedor de dues etapes
** 1r a la Ribera del Duero i vencedor de dues etapes
** 1r a la Volta a Portugal júnior i vencedor de dues etapes
** 1r al Giro de la Lunigiana
* 2023
** Campió de Portugal en contrarrellotge sub-23

### Professional

* 2023
** 1r a la Volta a Rodes
* 2024
** Campió de Portugal en contrarrellotge
** 1r al Giro de la Romanya
** Vencedor d'una etapa a la Volta a Astúries
* 2025
** 1r al Gran Premi Castelló

## Referències

* ↑ «António MORGADO» (en anglès). UCI. [Consulta: 2631gener 2025].
* ↑ «Axel Laurance conquista en Glasgow el oro sub-23 en solitario» (en castellà). dxtcampeon, 12-08-2023. [Consulta: 31 gener 2025].

## Enllaços externs

* Fitxa a procyclingstats.com
* Fitxa a firstcycling.com
# Gonzalo Ceballos Fernández de Córdoba

Gonzalo Ceballos Fernández de Córdoba (Madrid, 2 d'abril de 1895 - 4 de març de 1967) fou un enginyer i zoòleg espanyol, acadèmic de la Reial Acadèmia de Ciències Exactes, Físiques i Naturals.

## Biografia

Era fill de l'enginyer Luis Ceballos Medrano i germà de Luis Ceballos Fernández de Córdoba. Va estudiar enginyeria de forests primer a l'Escola de San Lorenzo de El Escorial i després a Madrid, on va acabar la carrera el 1917. Esdevingué visitant assidu al Museu de Ciències Naturals de Madrid, dirigit aleshores per Ignacio Bolívar y Urrutia, i es va interessar per l'entomologia, de manera que entrà a treballar a la Secció d'Entomologia del museu. El seu treball sobre himenòpters li va suposar el premi de la Reial Acadèmia de Ciències Exactes, Físiques i Naturals el 1921.
De 1925 a 1934 va treballar al Cadastre Forestal de Cadis, i el 1934 obté la càtedra de Zoologia i Entomologia de l'Escola Tècnica Superior d'Enginyers de Muntanyes de Madrid. El 1940 fou nomenat president de la Secció d'Entomologia del Museu de Ciències Naturals de Madrid i el 1941 director de l'Institut Espanyol d'Entomologia.
Va fundar la revista Graellsia i director de la Revista EOS i fou nomenat doctor honoris causa per la Universitat de Breslau. El 1961 fou escollit acadèmic de la Reial Acadèmia de Ciències Exactes, Físiques i Naturals, i el 1962 va ingressar amb el discurs "Consideraciones sobre el Orden Hymenóptera y su conocimiento en España". Posteriorment fou cap del Servei d'Entomologia del Ministeri d'Agricultura d'Espanya i vicepresident del Consell Superior d'Investigacions Científiques. I de 1966 a 1967 ser també president de la Reial Societat Espanyola d'Història Natural.

## Obres

* Himenópteros de España. Familia Ichneumonidos (1921)
* Tratado de Zoología General y Entomología
* Las tribus de Himenópteros en España (1941)
* Los Joppinae de España (1924)
* Los Cryptinae de España (1931)
* Catálogo de los himenópteros de España (1956)

## Referències

* ↑ In Memoriam a Memoria Zoológica
* ↑ Biografia Arxivat 2016-08-06 a Wayback Machine. al web de la RAC
* ↑ Gonzalo Ceballos Fernández de Córdoba. Arxivat 2016-08-02 a Wayback Machine. al web d'antics alumnes del R.C. Alfonso XII

## Enllaços externs

* Biografia i catàleg d'obres a redforesta.com.
# Kach

Kach (en hebreu: כ"ך) va ser un partit polític israelià, sionista i nacionalista, que fou fundat pel rabí nord-americà Meir Kahane. El partit Kach formava part del moviment sionista religiós. El Kach va ser prohibit en l'any 1994 pel govern israelià emparant-se en les lleis antiterroristes de 1948, després que declaressin el seu suport a la matança comesa a la ciutat d'Hebron per l'assassí Baruch Goldstein, que fou membre d'aquest partit. El Kach figura en la llista d'organitzacions terroristes del govern dels Estats Units, la Unió Europea i el govern del Canadà.
Després de l'assassinat de Meir Kahane, el moviment es va escindir en dos grups; Kach i Kahane Chai. La facció anomenada Kach va estar dirigida al principi pel rabí Avraham Toledano, i després pel jueu i activista Baruch Marzel, de la colònia d'Hebron.
La facció anomenada Kahane Chai fou dirigida pel fill del rabí Meir Kahane, Binyamin Ze'ev Kahane, de la colònia de Kfar Tapuach, fins a l'any 2000, en aquesta data, Zeev Kahane; fill de Meir Kahane, i la seva dona van ser assassinats pels palestins, donant lloc a l'inici de la segona intifada.

## Referències

* ↑ «Listas de grupos terroristas». Arxivat de l'original el 2009-07-29. [Consulta: 7 setembre 2015].

## Bibliografia

* Benegas, José María (2004). Benegas, José María. Diccionario de Terrorismo. Madrid: Espasa, 2004. ISBN 8467016094.
# Raedwulf

Raedwulf (també escrit Rædwulf) va ser rei de Northúmbria durant un breu temps difícil de concretar, quan Eanred va ser deposat. Es desconeix quins eren els seus ancestres, però es creu probable que els reis Osberht i Aella de Northúmbria fossin parents seus.
S'han trobat monedes del seu regnat. L'única bibliografia antiga que l'esmenta és el Flores Historiarum de Roger de Wendover en què es diu que va morir lluitant contra els pagans, paraula amb què l'autor es referia als vikings.
En els annals del Flores Historiarum es data l'inici del seu regnat en l'any 844, però l'anàlisi cronològic no dona gaire credibilitat a aquesta data. El descobriment d'una moneda amb el nom d'Eanred, d'una datada propera al 850, ha fet replantejar la datació dels reis posteriors. Segons aquest nou plantejament el regnat de Rædwulf podria ser al voltant de l'any 858.

## Referències

* ↑ Rollason, 2003, p. 212.
* ↑ Douglas i Whitelock, 1979, p. 282.
* ↑ Pagan, 1969, p. 1-15.
* ↑ Kirby, 1992, p. 198.

## Bibliografia

* Douglas, D C; Whitelock, D. English historical documents: c. 500-1042. Eyre Methuen, 1979.
* Higham, Nick J. The Kingdom of Northumbria AD 350–1100. Sutton, 1993. ISBN 0-86299-730-5.
* Kirby, D.P.. The Earliest English Kings. Londres: Routledge, 1992. ISBN 0-415-09086-5.
* Pagan, H. E. «Northumbrian numismatic chronology in the ninth century». British Numismatic Journal, 38, 1969.
* Rollason, David. Northumbria, 500-1100: Creation and Destruction of a Kingdom. Cambridge University Press, 2003.
# Oaxaca FilmFest

Oaxaca FilmFest va ser un festival de cinema de vuit dies de duració que es va cancel·lar definitivament l'any 2022. En el seu inici, el festival es va celebrar cada tardor a la ciutat mexicana d'Oaxaca de Juárez del 2010 al 2019, i de nou a partir del 2021. El festival estava format per diferents categories i va oferir un gran espai en la seva selecció a directors i guionistes emergents.

## Història

El festival va ser fundat per Ramiz Adeeb Azar, amb la primera edició del festival celebrada el novembre de 2010. La revista MovieMaker el va classificar tres vegades com un dels "50 festivals de cinema que val la pena pagar l'entrada". Oaxaca FilmFest ha inclòs obres d'artistes com Guillermo del Toro, Robert De Niro, Clint Eastwood, Spike Lee, Neil LaBute, Diego Luna, Takashi Miike, Martin Scorsese, Bill Plympton, Donald Sutherland, Luke Wilson, i, recentment, Brian A. Metcalf.

## Controvèrsia

El festival s'ha vist involucrat en una recent polèmica, quan molts ex-membres de l'equip del festival que van publicar una carta oberta el 14 de desembre de 2020 en la qual "declinen qualsevol responsabilitat o relació" amb el festival sota "Ramiz Pour Azar (també conegut com a Ramiz Adeeb Azar)." Van escriure que "comparteixen les preocupacions de la comunitat de cineastes pel que fa a les activitats [del festival recent], que inclouen, entre d'altres, el procés de selecció, la gestió, la responsabilitat i la destinació dels fons recaptats..."

## Premi a la millor pel·lícula

| Any | Pel·lícula | Director | País |
| 2010 | La soga | Josh Crook | República Dominicana |
| 2011 | Crebinsky | Enrique Otero | Espanya |
| 2012 | Kurtuluş Son Durak | Yusuf Pirhasan | Turquia |
| 2013 | Tu seras un homme | Benoît Cohen | França |
| 2014 | Daire | Atıl İnaç | Turquia |
| 2015 | The Wannabe | Nick Sandow | Estats Units |
| 2016 | Suntan | Argyris Papadimitropoulos | Grècia |
| 2017 | Badsville | April Mullen | Estats Units |
| 2018 | Here We Are | David Bellarosa | Estats Units |
| 2019 | Time Out | Matti Kinnunen | Finlàndia |
| 2020 | No celebrat | |
| 2021 | Adverse | Brian A. Metcalf | Estats Units |

## Referències

* ↑ «Oaxaca Film Fest | Events in Oaxaca, Oaxaca. Mexican Fiesta in 2022 | Experts in Mexico».
* ↑ «Oaxaca FilmFest».
* ↑ «Oaxaca FilmFest, MX». [Consulta: 31 gener 2025].
* ↑ Karin Badt, "Oaxaca Film Fest: International Films, Sundance and Mezcal in the Colonial City," Huffington Post, October 19, 2015.
* ↑ «Festivals: Top 50 Festivals Worth the Entry Fee 2013», 10-04-2013.
* ↑ «50 Film Festivals Worth the Entry Fee, 2015 - Page 3 of 5», 08-04-2015.
* ↑ «50 Film Festivals Worth the Entry Fee, 2016 - Page 4 of 5», 06-04-2016.
* ↑ Kench, Sam. «How a Respected Film Festival Became a Scam (Allegedly) — The Oaxaca Film Fest Story» (en anglès), 22-12-2020. [Consulta: 15 agost 2022].
* ↑ 'Kurtuluş Son Durak' ilk kez Star'da, ntv.com, 28 de novembre de 2012
* ↑ Martin Scorsese domina la premiación Global de Oaxaca FilmFest, Oaxaca Digital, 20 d'octubre de 2015

## Enllaços externs

* Web oficial Arxivat 2022-11-09 a Wayback Machine.
# Alois Kälin

Alois Kälin (Einsiedeln, 13 d'abril de 1939) és un esquiador de fons suís, ja retirat, que va competir durant les dècades de 1960 i 1970.
Durant la seva carrera esportiva va prendre part en tres edicions dels Jocs Olímpics d'Hivern, el 1964, 1968 i 1972. El 1968, a Grenoble, guanyà la medalla de plata en la Combinada nòrdica. En aquests Jocs fou l'encarregat de dur la bandera suïssa durant les cerimònies d'inauguració i clausura. Quatre anys més tard, als Jocs de Sapporo guanyà una medalla de bronze en la prova del relleu 4x10 quilòmetres del programa d'esquí de fons. Formà equip amb Alfred Kälin, Albert Giger i Eduard Hauser.
En el seu palmarès també destaca una medalla de bronze en la combinada nòrdica al Campionat del món d'esquí nòrdic de 1966. Una vegada retirat es dedicà al món dels negocis.

## Referències

* 1 2 «Olympedia – Alois Kälin». [Consulta: 26 febrer 2023].
# Karl Litschi

Karl Litschi (Felben, 27 d'abril de 1912 - Andelfingen, 18 de març de 1999) va ser un ciclista suís que fou professional entre 1936 i 1947. Durant la seva carrera esportiva aconseguí notables èxits, entre ells una Volta a Suïssa, un Campionat de Zúric, una etapa al Tour de França i diversos campionats de Suïssa.

## Palmarès

Palmarès de Karl Litschi
* 1937
** Campió de ciclo-cross de Suïssa
** 1r de la Volta a Suïssa, vencedor d'una etapa i 1r del Gran Premi de la muntanya
* 1938
** 1r del Tour del Nord-oest
* 1939
** Campió de Suïssa en ruta
** 1r al Gran Premi de Canes
** 1r al Campionat de Zúric
** Vencedor d'una etapa al Tour de França
** Vencedor d'una etapa a la Volta a Suïssa
* 1941
** Campió de Suïssa en ruta
** 1r al Gran Premi Le Locle

### Resultats al Tour de França

* 1939. Abandona (9a etapa). Vencedor d'una etapa

### Resultats al Giro d'Itàlia

* 1938. 8è de la classificació general

## Referències

* 1 2 «Karl Litschi» (en castellà). El sitio de Ciclismo. [Consulta: 14 agost 2022].